cyanic-selkie/wikianc huggingface dataset:
Ernst Hanfstaengl
Fallet
I 1942 ble han utlevert til USA og arbeidet for presidentens S-prosjekt, som besto i å fremskaffe informasjon om rundt 400 nazistiske ledere. Han utarbeidet en 68-siders rapport om Adolf Hitler og bidro til en rapport for Office of Strategic Services forløperen til CIA. Rapporten het «Analysis of the Personality of Adolph Hitler». I 1944 ble Hanfstangl tilbakeført til Storbritannia, som repatrierte ham til Tyskland etter krigens slutt.
Litteratur
Hanfstaengl skrev boken Unheard Witness (1957), en bok om sine opplevelser. In 2004 ble historien hans fortalt av Peter Conradi i boken Hitler's Piano Player: The Rise and Fall of Ernst Hanfstaengl, Confidante of Hitler, Ally of FDR.
I media
Hanfstaengel har en viktig plass i tv-filmen Hitler: The Rise of Evil, hvor han ble spilt av Liev Schreiber.
Alan Rubin
Alan Rubin (født 11. februar 1943, død 8. juni 2011) var en amerikansk musiker også kjent under navnet «Mr. Fabulous». Han spilte trompet, flygelhorn og piccolotrompet. Rubin tok sin eksamen ved Juilliard School of Music. Han var medlem i Saturday Night Live Band, som han spilte sammen med under åpningsseremonien for de olympiske sommerleker i 1996. Som medlem i The Blues Brothers portretterte han Mr. Fabulous i filmen Blues Brothers 2000 og var med i det turnerende bandet. Rubin har spilt med en rekke ulike musikere og sangere som Frank Sinatra, Frank Zappa, Duke Ellington, Blood, Sweat and Tears, Eumir Deodato, Sting, Aerosmith, The Rolling Stones, Paul Simon, James Taylor, Frankie Valli, Eric Clapton, Billy Joel, B. B. King, Miles Davis, Yoko Ono, Peggy Lee, Aretha Franklin, James Brown og Dr. John.
Rubin døde av lungekreft den 8. juni 2011.
Reiko Nakamura
Reiko Nakamura (født 17. mai 1982) er en japansk svømmer.
Hun representerte Japan under Sommer-OL 2004 i Athen, der hun ble nummer 4 på 100 meter rygg. Hun tok senere bronse på den doble distansen, noe hun også gjorde i Sommer-OL 2008.
Natalja Perminova
Natalja Perminova (født 14. november 1991) er en russisk badmintonspiller. Hun har ingen større internasjonale titler, men ble i 2013 nummer tre i junior-EM.
Hennes beste plassering på verdensrankingen har vært en 38.-plass (2014).
Folkets høyesterett (Kina)
Folkets høyesterett (kinesisk: 最高人民法院; pinyin: Zuìgāo Rénmín Fǎyuàn) er den høyeste domsinstans i Folkerepublikken Kina, med unntak av Macao og Hongkong som har sine egne domstolsvesener. Domstolen har sete i Beijing.
Liste over justitiarier
Utnevnt av Det kinesiske folks politisk rådgivende konferanse: Utnevnte av Den nasjonale folkekongress:
George Osborne
George Gideon Oliver Osborne (født 23. mai 1971) er en tidligere britisk konservativ politiker, medlem av Underhuset fram til 3. mai 2017 og Storbritannias finansminister fra 2010 til 2016. I 2017 ble han ansatt som redaktør i London Evening Standard.
Osborne er født i Paddington i London og er den eldste av fire gutter. Hans far, Peter Osborne, 17. baronett, grunnla firmaet Osborne & Little.
Osborne ble i 2016 utnevnt til medlem av Order of the Companions of Honour. Utnevnelsen fant sted etter at David Cameron gikk av som statsminister og benyttet seg av muligheten til å dele ut æresbevisninger som adelstitler og ordensutnevnelser, såkalte «resignation honours».
A Rural Elopement
A Rural Elopement er en amerikansk stum kort dramafilm fra, regissert av D. W. Griffith.
Handling
Hank Hopkins og Cynthia Stebbins er ivrige elskere. Men faren til Stebbins ser med misnøye på at Hank ønsker seg Cynthias hånd i ekteskapet. Deres hemmelige møter ble nesten alltid avbrutt av faren hennes, og i desperasjon bestemmer elskerne seg for å stikke av sammen. Men det oppstår snart en rekke uforutsette komplikasjoner.
Leila Khaled
Leila Khaled (arabisk: ليلى خالد ; født 9. april 1944 i Haifa i det daværende Palestinamandatet) er en palestinsk aktivist, politiker og tidligere flykaprer. Hun er medlem av den militante venstreorienterte gruppen PFLP. Hun ble kjent blant annet for sin rolle under to flykapringer i 1969 og 1970. Senere ble hun medlem av det palestinske parlamentet og bosatte seg i Amman.
Roar Colbiørnsen
Roar Colbiørnsen (1895–1987) var en norsk barnebokforfatter.
Thorleif Østereng
Thorleif Østereng (født 28. mars 1912 i Oslo, død 10. november 1998) var en norsk jazzmusiker (trompet), journalist, programleder og orkesterleder.
Leila Khaled
Bakgrunn
Khaled ble født i Haifa i Palestinamandatet, men ble ved ved fireårsalderen tvunget på flukt på grunn av Den arabisk-israelske krig i 1948, og kom til Libanon.
Thorleif Østereng
Tross en deformert høyrehånd fra en ulykke i 1923, ble han en av de første jazz-utøverne i landet, da han med blant annet Leif Bolin etablerte Columbia Brothers (1929) og fikk spilleoppdrag ved Scala. Østereng medvirket i Svein Øvergaard's orkester (1932), spilte i Røde Mølle-bandet Melody Boys, og diverse orkestre ledet av Kristian Hauger, Willie Vieth, Øivind Bergh, Karl Engstrøm, Jens Book-Jenssen, Guttorm Frølich og Will Arild, samt Kringkastingsorkestret (1946–). Han etablerte Thorleif Østerengs Radioensemble med blant annet Bjarne Nerem (1950–), ble ansatt i NRK som programsekretær (1952), og startet programmet Jazzklubben (1959–). På denne tiden oversatte han Louis Armstrong's selvbiografi Mitt liv i New Orleans (1955).
Roar Colbiørnsen
Han debuterte i 1925 med Bamsen Brum, tok en pause etter tre bøker på tre år, og nydebuterte med Ekornholmen  i 1943. Han skrev i alt 19 bøker, inkludert én under psevdonymet Per Bjone: I fjellvåkens klør (1949). Han fikk Kirke- og undervisningsdepartementets premiering for Annes hemmelighet (1954).
Colbiørnsens tidligste bøker er enkle fortellinger om norske dyr i sitt naturlige miljø, men med menneskelig adferd. Hans senere bøker er også naturdidaktiske, men her er synsvinkelen ofte lagt hos en ung jente. «En mann som skriver pikebøker», blir han kalt i forlagets jubileumsberetning.
Thorleif Østereng
På basis av Kjell Karlsen's storband, etablerte han så Radiostorbandet (1964) og virket som leder av dette en tid. Bandet ble først kalt Thorleif Østereng Storband, senere (under ledelse av Helge Hurum) Østereng/Hurums storband (1970–79), deretter Radiostorbandet. Han mottok Molderosen (1967), blant annet for sin engasjerte dekning av Moldejazz der han var fast årlig deltaker (1961–).
Leila Khaled
PFLP-militant, flykaprer
Khaled ble medlem i den militante, venstreorienterte Folkefronten for Palestinas frigjøring (PFLP), stiftet av George Habash og Wadi Haddad i 1967. I 1969 ble hun historiens første kvinnelige flykaprer, da hun kapret TWA Flight 840 fra Roma til Tel Aviv. Khaled gjennomgikk plastiske operasjoner for å ikke bli gjenkjent, og et år senere forsøkte hun å kapre El Al Flight 219 fra Amsterdam til New York, men mislykkes. Khaled ble arrestert da flyet landet i Storbritannia, og ble senere utvekslet mot gisler.
Politiker
I 2018 kritiserte hun PNC for dets manglende evne til å løse konflikten mellom Fatah og Hamas.
Et palestinsk ikon
Per 2014 tar hun avstand fra flykapringer som strategi, men hun er fortsatt medlem av PFLP og mener palestinsk voldsbruk mot den israelske okkupasjonen er berettiget.
Fjellhamar
Fjellhamar er et tettbebygd sted i Lørenskog kommune i Akershus i Viken fylke. Beliggenheten er nord/nordøst i kommunen, med grense mot Strømmen i øst og mot et skogområde med navn Skjettenåsen i nord. Fjellhamar og Haneborg går veldig i ett med hverandre, og de to områdene i Lørenskog betraktes ofte som ett.
Vys lokaltog mellom Lillestrøm og Oslo går gjennom området, og sørger for en sentral beliggenhet til både Lillestrøm, Strømmen og Oslo. De mest aktuelle stasjonene for bosatte på Fjellhamar, er Fjellhamar, Hanaborg og Lørenskog stasjon.
Fjellhamar grenser til vannet Langvannet og Kjenn i syd, Langvannet tilfører området og Lørenskog er et trivelig bademiljø om sommeren.
Før kommuneadministrasjonen ble flyttet til Kjenn, lå denne på Fjellhamar.
Barneskoler
Klassetrinn 1 - 7: Fjellhamar skole er Norges største barneskole. Skolen har fire bygg: hovedbygget, gamleskolen, brakker og paviljongen. Fjellhamar skole er en skole med rundt 950 elever
Ungdomsskoler
Klassetrinn 8 – 10: Fjellsrud skole
Fjellsrud skole er en ny-renovert skole som har rundt 300 elever på 3 klassetrinn, fra 8. – 10. klasse. Det er fire klasser på hvert trinn.
Idrett
Fjellhamarhallen er brukt av mange håndballspillere og brukes også til turn og dans.
Fjellhamarhallen er samlingspunktet for størstedelen av innendørsaktivitetene i området. Hvor det også arrangeres en rekke turneringer og andre arrangementer gjennom året.
Fjellhamar Fotballklubb er det nest største idrettslaget på Fjellhamar.
Fjellhamar Stallions representerer Fjellhamar på norsk basketballs øverste nivå – BLNO.
Pancake Circle Ltd. Frisbee Klubb er landets eldste frisbeeklubb, og er blitt grunnsteinen for frisbee i Norge.
Les Cartes vivantes
Les Cartes vivantes er en fransk stumfilm fra 1905 regissert av Georges Méliès.
Pilormer
Pilormer (Chaetognatha) (gresk: chaite, «langt hår» og gnathos, «kjeve») er ei rekke av små, ormeliknende dyr.
Per Rom
Kunstnerkarriere
Rom studerte ved Statens håndverks- og kunstindustriskole i daværende Kristiania. Deretter var han elev av Axel Revold 1924-1925, og dro så til Paris der han 1926-27 mottok undervisning av Per Krohg ved Académie Montparnasse. Per Rom debuterte på Høstutstillingen i 1925, og hadde sin første separatutstilling i Kunstnerforbundet i 1927.
Pilormer
Pilormene består av ca. 100 kjente arter som alle lever i saltvann. Lengden varierer fra 2 mm til om lag 10 cm. De har ikke organer for bevegelse, og regnes derfor som plankton. Pilormene er kjøttetere og beiter på annet dyreplankton – særlig hoppekreps og fiskelarver. De sporer byttet ved at de oppfatter vibrasjoner i vannet. De er sjøl bytte for større planktonetere.
Fjellhamar
Historie
Før boligbebyggelsen i området, var Fjellhamar bebygd med hytter og et velkjent landsted for godt stilte byborgere. Nesten ingen av de opprinnelige hyttene står den dag i dag, med unntak av de hyttene som ble ombygd til boliger. Enkelte hus har blitt bygd oppå grunnmuren til de gamle hyttene.
Per Rom
Kunstnerkarriere
I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen.
Pilormer
Viktige arter i norske farvann er Eukrohnia hamata og arter av slekten Sagitta.
Per Rom
Kunstnerkarriere
Nasjonalgalleriet i Oslo har flere malerier av Per Rom i sine samlinger.
Le Baquet de Mesmer
Le Baquet de Mesmer er en fransk stumfilm fra 1905 regissert av Georges Méliès.
Pilormer
Slektskap
Hvor pilormene hører hjemme i dyrenes stamtre, er fremdeles uavklart. Man har lenge trodd at de er deuterostomier på grunnlag av embryologien, men nyere studier peker heller mot slektskap med protostomiene. Rundormer har vært foreslått som mulige slektninger.
Pilormer er små og bløte og det finnes ingen sikre fossiler etter dem. Det er imidlertid mulig at i alle fall noen av de mikrofossilene som vanligvis grupperes som conodonter egentlig er fossiler av pilormer.<ref name="Szaniawski2002"> Om dette er tilfelle, har pilormer en rik og godt beskrevet fossil historie.
Per Rom
Galleri og tidsskrift
I 1940 opprettet Rom Galleri Per på Tullinløkka i Oslo, for å gi den moderne kunsten et visningsrom. Han var innehaver av Galleri Per frem til det ble omgjort til en selveiende stiftelse i 1953. Flere av de unge og relativt ukjente kunstnerne som stilte ut i Galleri Rom, har i ettertid fått en sentral posisjon i norsk kunsthistorie. Som eksempler kan nevnes Arnold Haukeland, Inger Sitter og Jørleif Uthaug. Per Rom stilte også ut sine egne bilder i Galleri Per.
Da Riksgalleriet ble opprettet i 1952, ble Per Rom valgt til institusjonens første direktør. Sammen med Jan Askeland bygget han opp Riksgalleriet fra grunnen. Han forble i direktørstolen frem til 1973.
Utmerkelser
I 1973 ble Per Rom utnevnt til ridder av 1. klasse av St. Olavs Orden. Han var også ridder av Dannebrogordenen.
Serbia under EM i friidrett 2018
Serbia deltok under EM i friidrett 2018 som ble arrangert 6.–12. august 2018 i Berlin.
Rapportering
Denne artikkelen handler ikke om rapport og rapportering i betydningen melding eller tilbakemelding mellom private eller mellom disse og myndigheter.
Luis María Usoz
Luis María Usoz Quintana (født 19. oktober 1932 i San Sebastián, død 10. mars 1992) var en spansk landhockeyspiller som deltok i de olympiske leker 1960 i Roma og 1964 i Tokyo. Usoz vant en olympisk bronsemedalje i landhockey under Sommer-OL 1960 i Roma. Han var med på det spanske laget som kom på tredjeplass i landhockeyturneringen bak Pakistan og India. Spania vant kvartfinalen med 1-0 over New Zealand men de tapte semifinalen mot Pakistan med 0-1. I bronsefinalen beseiret de Storbritannia med 2-1. Usoz spilte tre kamper og scoret ett målurneringen.
Rapportering
Rapport eller rapportering er en form for hundesport som kan minne om budføring, men den foregår over langt større avstander. Rapport, som også inngår som et hovedelement i bl.a. brukshundsport, bygger på kunnskapen med såkalt kurérhunder under første verdenskrig. Dette er en svært kondisjonskrevende form for hundesport, som krever at hundene har god fysikk og sunn helse for å kunne yte maksimalt.
Rapport som konkurranse og trening
Rapport er i all enkelhet en øvelse der man sender en hund mellom to hundeførere. I konkurranseformen går begge førerne og hunden til et bestemt sted i terrenget (stasjon A), derfra tar så den ene føreren med seg hunden og går videre til neste sted (stasjon B). Hunden sendes så fra stasjon B tilbake til føreren på stasjon A. Når hunden har ankommet stasjon A og har fått litt hvile, sendes den tilbake til føreren på stasjon B.
I brukshundsport vil man etter hvert som en klatrer oppover i klassene forflytte fører på stasjon B videre inn i terrenget, til stasjon C og stasjon D. Hunden sendes tilbake til stasjon A mellom hver forflytning. I klasse A springer hunden totalt 6,1 km (1100 + 1500 + 1500 + 2000 m).
Det har i de senere årene ikke vært avholdt konkurranser i rapport i Norge, men øvelsen er en fin form for kondisjonstrening og kan være svært engasjerende. I Sverige er rapport en relativt stor gren innen bruskhundsporten, og det er fullt mulig for nordmenn å konkurrere der.
Avspenningspolitikk
Avspenningspolitikk eller «détente» er et fransk begrep på perioden med mindre spenning under den kalde krigen. Generelt kan begrepet brukes om enhver internasjonal situasjon hvor tidligere fiendtlige stater nærmer seg hverandre. Termen er imidlertid klart knyttet til den kalde krigen, og avspenningsperioden mellom Sovjetunionen og USA fra slutten av 1960-tallet inntil begynnelsen av 1980-tallet. Den sovjetiske invasjonen i Afghanistan og den påfølgende afghansk-sovjetiske krigen var blant de viktigste faktorene som førte til avspenningspolitikkens opphør. Perioder med avspenning ble også betegnet som «tøvær».
Smørum
Smørum er en landsby i Egedal kommune, Region Hovedstaden, Danmark. Inntil 1. januar 2007 var den administrasjonssenter i den tidligere Ledøje-Smørum kommune.
Madrugada (album)
Madrugada er det sjette albumet til det norske rockebandet Madrugada. Albumet ble gitt ut 21. januar 2008, og 45 000 eksemplarer ble solgt i løpet av to dager. Hoveddelen av albumet ble spilt inn i New York i mai 2007 med alle tre medlemmene samt trommeslager Erland Dahlen. I juli 2007 døde gitarist Robert Burås før albumet var blitt ferdigstilt. De to gjenværende medlemmene fullførte albumet i september 2007 i Svenska Grammofonstudion i Göteborg med Alex Kloster-Jensen, Burås' bandkollega fra My Midnight Creeps, som erstatter for Burås på de gjenværende gitarsporene.
Albumet avsluttes med sangen «Our Time Won't Live That Long» som fremføres av kun Burås på vokal og akustisk gitar. Sangen er den første Madrugada-sangen med Burås som hovedvokalist. Sangen er krediter Robert Burås som komponist mens de øvrige er kreditert Madrugada for musikken og Sivert Høyem for teksten.
Live Foyn Friis
Live Foyn Friis (født 10. september 1985 i Asker) er en norsk vokalist, tekstforfatter og komponist med røtter i jazz, pop og improvisert musikk.
Utdannelse
Friis er utdannet fra Musikkonservatoriet i Tromsø, Kungliga Musikhögskolan i Stockholm og Det Jyske Musikkonservatorium (DJM) i Århus, med en mastergrad i rytmisk vokal fra 2011. I 2015 tok hun videreutdannelse solist/post-mastergrad ved DJM.
Musikalsk virke
Mens hun studerte i Tromsø spilte hun konserter med flere lokale musikere, blant annet gruppene AMOK, Live Friis & Co og Groove Design. På Bobby McFerrins norgesturné i 2009 ble hun kontaktet av Rikskonsertene for å synge duett med ham i Storsalen i KulturHuset i Tromsø.
Hun opptrådte med Danmarks Radios Big Band i Koncerthuset, Studie 2 i København november 2012 og vant prisene Årets unge jazzkomponist og Danmarks Nye Jazz Stjerne, dessuten ble Foyn Trios album Joy Visible nominert til Årets Danske Vokaljazz Utgivelse, alle under arrangementet Danish Music Awards 2012.
Siden da har hun gjort en stor internasjonal karriere, og turnerer jevnlig Brasil, USA og rundt om i Europa (Spania, Island, Norge, Sverige, Danmark, Finland, Tyskland, Tsjekkia, Polen, Sveits, Slovakia, Italia, England og Frankrike). I 2018 reiste hun til Japan og i 2019 til Cuba.
Hun har utgitt fire album i perioden 2011–2017; Joy Visible, Running Heart, With Strings og With Aarhus Jazz Orchestra på Curling Legs, Finito Bacalao Records og DME.
Sommeren 2017 fikk hun platekontrakt med Universal, og ga ut singelen København under kunstnernavnet Liive.
I 2018 kom hennes første album med mix av standards og originaler; albumet fikk tittelen Willow.
Friis har blitt nominert til musikkpriser i Norge, Danmark og Japan, og høstet god omtale i USA og Tyskland. Hun har også gitt ut albumene Værfast og Live Sings Sassy, samt album og/eller singler med sideprosjektene Liis, The Baby Zebras og Rykte.
Diskografi
Med The Baby Zebras
Det var en gang – Amerika
Det var en gang – Amerika (orig. Il était une fois... Les amériques) er en fransk animert TV-serie fra 1991 regissert av Albert Barillé.
Om serien
Serien er rettet mot barn, og skal fortelle historien om det amerikanske kontinentet gjennom all sin bosetning ved eskimoene, inkaene, aztekerne og senere begivenheter som erobringen av vesten, den amerikanske frigjøringskrigen også videre.
Masuria
Masuria (polsk: Mazury, tysk: Masuren) er en historisk region i nordøstlige del av Polen og landets største innsjølandskap, De masuriske sjøer. Det ligger i dag i det ermlandskmasuriske voivodskap.
Navnet Masuria stammer fra masurerne, de polske nybyggerne som befolket store deler av området, etter at det hadde blitt erobret av Den tyske orden på 1200- og 1300-tallet. Masuria hørte til tyske Øst-Preussen frem til grensedragningene etter den andre verdenskrig, da området ble lagt til Republikken Polen.
Slovakia under EM i friidrett 2018
Slovakia deltok under EM i friidrett 2018 som ble arrangert 6.–12. august 2018 i Berlin.
Kristian Novak
Kristian Sirum Novak (født 19. oktober 1998) er en norsk fotballspiller som spiller for den svenske klubben.
Karriere
Fra Kristian var 3 år gammel kjørte han BMX. Senere begynte han med håndball og fotball, men valgte å satse på fotball.
Novak spilte på til han var 16 år gammel. Deretter gikk han over til. Her ble det 2 sesonger før han fikk amatørkontrakt med i 2017. Novak mistet hele 2018-sesongen, siden han skadet leddbåndet i kneet, og ble etter hvert frigitt fra kontrakten med Viking.
Som en del av opptreningen etter skaden signerte Kristian for. Her spilte han bare en halv sesong før Novak signerte for. Overgangen til Grorud skapte en del kontroverser.
19. januar 2021 signerte Novak for
Antje Buschschulte
Antje Buschschulte (født 27. desember 1978) er en tysk svømmer.
Hun representerte Tyskland under Sommer-OL 2004 i Athen, der hun ble nummer 6 på 100 meter rygg. Hun har totalt 5 bronser fra OL.
Brittany Kaiser
Brittany Nicole Kaiser (født 6. november 1987) er tidligere forretningsutvikling sdirektør for Cambridge Analytica som kollapset etter detaljer om misbruk av Facebookdata. Cambridge Analytica påvirket potensielt folkeavstemningen om Storbritannias EU-medlemskap 2016 (Brexit) og det amerikanske presidentvalget i 2016. Kaiser vitnet om sitt engasjement i arbeidet med Cambridge Analytica for det britiske parlamentet og i privat for USAs utredning om russisk innblanding i valget (2017–2019).
Those Boys!
Those Boys! er en amerikansk stum kort filmkomedie fra regissert av D. W. Griffith.
Handling
To unge gutter oppdager en pistol som faren deres hadde forsøkt å gjemme.
De begynner straks å leke med våpenet, og stiller opp et mål - uten å vite at søstrene deres befinner seg rett på den andre siden av døren. Men foreldrene deres innser snart at pistolen har forsvunnet fra gjemmestedet sitt, og forsøker å avverge katastrofen i tide.
Masovia
Masovia (polsk: Mazowsze) er en historisk og geografisk region i sentrale og nordøstlige del av Polen, i Wisłas sentrale løp. Den historiske hovedstaden i Masovia er byen Płock, mens det masoviske voivodskapets hovedstad er Warszawa.
The Miller’s Daughter
The Miller's Daughter er en amerikansk stumfilm fra 1905, regissert av Wallace McCutcheon og Edwin S. Porter.
Cinematic World
Cinematic World er et band fra Alta dannet i 1989.
Solheim Cup 1998
Solheim Cup 1998 var femte gangen denne golfturneringen fant sted. Den ble arrangert 18. til 20. september 1998 ved Muirfield Village, Dublin, Ohio, USA. Det amerikanske laget vant igjen cupen ved å slå det europeiske laget med 16 mot 12 poeng.
Lagene
Europa
USA
Format
Det ble totalt delt ut 28 poeng, fordelt på 4 runder med lagspill og fulgt av en runde med singelspill. På fredag morgen var det fire runder med foursome etterfulgt på ettermiddagen av fire runder med fourball. Dette programmet ble gjentatt på lørdag. For de fire rundene på fredag og lørdag ble det delt ut 16 poeng. Ved disse lagrundene spilte hvert av lagene med 2 spillere. De siste 12 poengene ble delte ut med singlematcher på søndag og i disse matchene spilte alle 24 spillerne.
The Miller’s Daughter
Handling
Historien er sentrert rundt Hazel, datteren til en møller, som blir kurtisert av både en landsby-gutt og en mer sofistikert by-gutt. Faren hennes ønsker at hun skal bli sammen med landsby-gutten, men datteren velger å stikke av sammen med by-gutten. Før de rekker å gifte seg, dukker hans kone opp og stopper seremonien.
Cinematic World
Deres første plate Searching for Gold var den første CD-utgivelsen som ble produsert i Finnmark. Bandet hadde lanseringskonsert på musikk/platebutikken Puskas i Alta. I kjølvannet av plateutgivelsen hadde de TV-opptreden i NRK programmet Panorama med programlederne Robert og Harald Stoltenberg. Platen ble utgitt på plateselskapet Spectrum. I 1995 kom platen Cinematic World. Sangen «Little Girl» lå flere uker på Norsktoppen og bandet hadde flere TV-opptredener, blant annet i NRK-programmet Wiese. Foreløpig siste plateutgivelse er Faded Picture fra 2007. Bandmedlemmene har i tillegg et par sideprosjekter. Alle fem er med i The Norwegian Beatles, et Beatles-tributeband som har fått mye oppmerksomhet, og som opptrer på Beatles-festivaler rundt om i verden. Originalbesetningen spilte på Aronnesrocken 2014 for å markere 25-års jubileet av plata Searching for Gold.
Solheim Cup 1998
Fredag ettermiddag
Fourball
Lørdag formiddag
Foursome
Lørdag ettermiddag
Fourball
Søndag
Singler
The Miller’s Daughter
Handling
Hazel forsøker deretter å vende tilbake til faren sin, men han har fornektet henne. Hun hopper i elven for å begå selvmord, men blir reddet av landsby-gutten - som senere ønsker å gifte seg med henne.
Golden Gate
Golden Gate er sundet som forbinder San Francisco-bukta med Stillehavet.
Golden Gate-broen, som ble bygget i 1937, forbinder San Francisco med Marin County.
Sundet ble navngitt av oppdageren John C. Frémont, som kalte det opp etter Det gylne horn ved Bosporos.
Holden (bil)
Holden var et australsk bilmerke som frem til 2017 også laget biler selv, og det ble importert biler under Holden-navnet frem til 1. januar 2021.
Bilproduksjon
Holden kan spore historien sin tilbake til 1856, da sadelmakeriet James Alexander Holden & Sons ble stiftet i Adelaide.
Holdens bilavdeling ble grunnlagt av Edward Holden.
I 1913 begynte firmaet å produsere kjøretøyer, først med sidevogner for motorsykler, og i 1914 bygde de sitt første bilkarosseri.
General Motors Australia (GMA) ble dannet i 1926, og i 1931 ble det slått sammen med Holden til General Motor – Holden's.
Navnet "Holden" ble valgt til ære for Sir Edward Holden, selskapets første styreleder. Andre navn som ble vurdert var "GeM", "Austral", "Melba", "Woomerah", "Boomerang", "Emu" og "Canbra", en fonetisk stavemåte av Canberra.
Holden eide en kort periode et monteringsanlegg i New Zealand på begynnelsen av 1990-tallet. Anleggene hadde tilhørt General Motors fra 1926 til 1990. Fra 1994 til 2017 ble alle australskbygde Holden kjøretøyer produsert i Elizabeth, Sør-Australia, og motorer ble produsert ved Fishermans Bend anlegget i Melbourne. Historisk sett ble produksjons- eller monteringsanlegg drevet i alle fastlandsstatene i Australia. Samlingen av all monteringen i Elizabeth ble fullført i 1988, men noen monteringsoperasjoner fortsatte i Dandenong, Victoria til 1994.
Tidligere har Holden tilbudt modeller etter avtaler med Chevrolet, Isuzu, Nissan, Opel, Suzuki, Toyota og Vauxhall Motors. I tidligere år besto kjøretøyutvalget av modeller fra GM Korea, GM Thailand, GM North America og egenutviklede modeller som Holden Commodore, Holden Caprice og Holden Ute (ute er pickup). Holden distribuerte også det europeiske merket Opel i Australia i 2012 frem til midten av 2013.
I 1990 hadde Holden solgt fem millioner biler.
Den 20. oktober 2017 ble den siste eksisterende fabrikken, lokalisert i Elizabeth, stengt og produksjonen av den siste Holden modellen Holden Commodore ble avsluttet. Holden ble ved utgangen av 2020 utfaset som merke.
Motorsport
Holden har vært involvert med fabrikkteam i australske touring car racing siden 1968. De viktigste fabrikkstøttede lagene har vært Holden Dealer Team (1969–1987), Holden Racing Team (1990–2016) og Triple Eight Race Engineering (2017) –2020). Holden vant Bathurst 1000 34 ganger, flere enn noen annen produsent, og har vunnet Australian Touring Car og Supercars Championship tittelen 21 ganger. Brad Jones Racing, Team 18, Erebus Motorsport, Matt Stone Racing, Tekno Autosports og Walkinshaw Andretti United kjører også Holden Commodores i serien.
Culen av Skottland
Culen (skotsk-gælisk: Cuilén mac Illuib; død 971) var konge av Alba (Skottland) fra 967 til sin død i 971.
Han var en av de tre kjente sønnene til kong Indulf (Ildulb mac Causantín), og tok over tronen etter sin fetter Dubh (Dub mac Maíl Coluim). Hans to brødre var Amlaíb og Eochaid. Hans navn ble også omtalt i moderne gælisk som Cuilean, og anglisert som Colin. Hans tilnavn var An Fionn, «den hvite».
Han var den tredje skotske konge på rad hvis forgjenger ble myrdet. Dubhs lik ble funnet under en bro ved Kinloss i Aberdeenshire. Det er antatt at Culen var innblandet i Dubhs død, som hadde beseiret Culen i et slag i 965.
Krønike om kongene av Alba rapporterer flere hendelser i styret til Colen. Den forteller at Marcan, sønn av Breodalach, ble drept i Lothian, Cellach, biskop av Cennrígmonaid, og Máel Brigte, også en biskop, døde. Andre dødsfall som skjedde var Domnall mac Cairill og Máel Brigte mac Dubacain, men identiteten til disse er ikke kjent, men de må øyensynlig ha vært betydningsfulle menn ettersom de er omtalt. Máel Brigte kan være en sønn av Dubacan mac Indrechtaig, mormaer av Angus, som ble drept i slaget ved Brunanburh i 937. Til sist fortelles det at Leot og Sluagadach dro til Roma, og da antagelig i kirkelig ærend.
I 971 ble Culen drept, sammen med sin bror Eochaid, ved å bli brent inne i en hall i Lothian. Den ansvarlige var Amdarch, en krigshøvding fra kongedømmet Strathclyde. Drapet hevdes å være hevn for at Culen hadde voldtatt Amdarchs datter. Krønike om kongene av Alba sier ikke at han ble gravlagt på Iona, men rapportene om Dubhs død gjør det klart at det antagelig var tilfelle.
Culen ble etterfulgt av Dubhs bror Kenneth II (Cináed mac Maíl Coluim), som ble fordrevet fra tronen for en kort tid senere på 970-tallet av Culens bror Amlaíb. Culens sønn Konstantin III (Causantín mac Cuilén) ble senere konge.
L’Île de Calypso
L'Île de Calypso er en fransk stumfilm fra 1905 regissert av Georges Méliès.
Giuseppe Antonio Bernabei
Giuseppe Antonio Bernabei (1649–1732) var en italiensk komponist og kapellmester.
Han var sønn av Ercole Bernabei og ble visekapellmester i 1677. I 1688 ble han sin fars etterfølger som hoffkapellmester i München. Femten av operaene hans er stort sett i bevart stand. Han skrev også kirkemusikk i en tradisjonell stil.
Great Northern Railway
Great Northern Railway er - eller var - navnet på flere jernbaneselskaper:
Gruppeteori
Gruppeteori er en gren innenfor matematikk som omhandler den algebraiske struktur til grupper. Teorien er av stor betydning på samme måte som beskrivelsen av egenskapene til ringer, tallkropper og andre strukturer. I tillegg er gruppeteori viktig i fysikk og da spesielt innen kvantemekanikken og elementærpartikkelfysikken. Her er de direkte forbundet med symmetrien til slike fysiske systemer. Det gjelder også de mulige krystallstrukturene som lar seg bestemme ut fra egenskapene til diskrete grupper. Spesiell og generell relativitetsteori er basert på egenskaper til Lorentz-gruppa som uttrykker fundamentale egenskaper ved tidrommet.
Alle grupper kan deles opp i to hovedklasser. Den ene inneholder diskrete grupper, som har element som er tellbare. Den andre klassen består av Lie-grupper hvor elementene er kontinuerlig forbundet med hverandre. Gruppeteorien for begge klasser har i stor grad bestått i å skape en systematisk oversikt over hvilke grupper som finnes og etablering av deres egenskaper.
Moderne gruppeteori kan føres tilbake til Niels Henrik Abel og Évariste Galois da de på begynnelsen av 1800-tallet fant kriteriene for løsning av polynomligninger. Augustin Cauchy utviklet gruppeteorien for permutasjoner som Arthur Cayley videreførte dette til mer abstrakte grupper. Noen tiår senere etablerte Sophus Lie teorien for kontinuerlige grupper ved å undersøke transformasjoner av funksjoner. Omtrent samtidig kom Ludvig Sylow frem til detaljerte egenskaper ved diskrete grupper. Felix Klein benyttet denne nye innsikten til å gi en mer fundamental beskrivelse av mulige geometrier i sitt Erlangen-program. Teorien for Lie-gruppene ble ferdig etablert av Élie Cartan. Den var avgjørende for Murray Gell-Manns klassifikasjon av elementærpartikler i 1961, noe som ga ham nobelprisen i fysikk.
Definisjoner
En gruppe består av en visse mengde elementer {a, b, ...} som man kan kombinere to og to. Denne binære operasjonen kan betegnes med symbolet × som tilsvarer en vanlig multiplikasjon av tall. Kombinasjonen kalles derfor også ofte for et produkt.
Disse tre antagelsene gjelder for alle grupper, både de diskrete og de kontinuerlige. Fra det tredje kravet følger det viktige resultatet at den inverse til et produkt er gitt ved (a × b) -1 = b -1 × a -1. Hvis kombinasjonen av to gruppeelement oppfyller den kommutative loven slik at a × b = b × a, har man med en abelsk gruppe å gjøre. Navnet går tilbake til Abel som viste at når røttene til en polynomligning kan beregnes ved de vanlige regningsartene kombinert med enkle rotutdragninger, har de en symmetri som tilsvarer en kommutativ gruppe.
Enkle eksempel
Mengden Z = {..., -4, -3, -2, -1, 0, 1, 2, 3, 4, ... } av heltall danner en uendelig, diskret gruppe hvor binæroperasjonen er vanlig addisjon. Enhetselementet er tallet 0, og den inverse til tallet n er -n. Gruppen er abelsk da n + m = m + n. Likedan danner partallene 2Z = {..., -6, -4, -2, 0, 2, 4, 6, ... } en gruppe under den samme kombinasjonen og med det samme enhetselementet. De utgjør en undergruppe under gruppen Z. Dette er også en syklisk gruppe hvor hvert element er tallet 2 multiplisert med et heltall. Man sier derfor at dette tallet genererer gruppen og skriver det som. Generelt er n Z = < n > en syklisk undergruppe av Z generert av det naturlige tallet n. Derimot danner ikke oddetallene noen gruppe da summen av to slike tall er et partall.
De rasjonelle tallene Q danner også en uendelig, diskret gruppe hvor binæroperasjonen  er vanlig multiplikasjon. Hvert tall har da formen m/n hvor m og n er heltall forskjellig fra 0. Enhetselementet er  slik at den inverse til m/n er ganske enkelt n/m.
Den minste, ikke-trivielle gruppen har bare to element (e, g). Da må g × g = e som vanligvis skrives mer kompakt som g 2 = e. Elementet g har derfor en invers som er g selv, det vil si g -1 = g. Denne gruppen av andre orden betegnes normalt som Z2 eller C2 da den er syklisk. Ved en isomorfi kan den avbildes på de to tallene 0 og 1 der e → 0 og g → 1. Elementene kombineres da med binær addisjon slik at 1 + 1 = 0 tilsvarer g 2 = e.
Lagranges teorem og faktorgrupper
Kombinasjonen av to element i en undergruppe H av en annen gruppe G gir alltid et element i samme undergruppe H. Det betyr at hvis man multipliserer hvert element i H med et et annet element g i G som ikke tilhører H, vil denne multiplikasjonen gi en mengde gH med forskjellige element. Da en undergruppe alltid inneholder enhetselementet, vil elementet g tilhøre mengden gH. Denne mengden kalles en restklasse eller kosett til delgruppen H.
hvor k er et naturlig tall som angir antall restklasser. Det kalles indeksen til undergruppen H i G. Samtidig vil derfor også orden m til undergruppen H være en faktor i tallet n som er orden til gruppen G den tilhører. Dette viktige resultatet omtales vanligvis som Lagranges teorem og er oppkalt etter den franske matematiker Joseph Lagrange. På slutten av 1700-tallet gjorde han det første, systematiske forsøk på å løse femtegradsligningen på et tidspunkt der formell gruppeteori ennå ikke var etablert.
Teoremet til Lagrange har den viktige konsekvens at grupper G hvis orden n = |G | er et primtall, har ingen ikke-trivielle undergrupper. Hvert element g i gruppen kan benyttes til å generere hele gruppen slik at man kan skrive der  er enhetselementet. Man sier derfor også at hvert element i gruppen har orden n. Slike grupper er alltid sykliske. Orden til et element sies mer generelt å være antall ganger det må multipliseres med seg selv for å gi enhetselementet.
Faktorgrupper
To element a og b som tilhører samme restklasse gH sies å være ekvivalente. Denne ekvivalensrelasjonen kunne også være basert på restklasser Hg hvor multiplikasjonen skjer fra høyre. Det vil generelt gi en annen fordeling i restklasser. Men når inndelingen er uavhengig av om multiplikasjonen gjøres fra høyre eller venstre slik at gH = Hg, vil restklassene få en ny, matematisk struktur. Betingelsen for det kan skrives som
og betyr at H er en normal eller invariant undergruppe i G. Da kan de ekvivalente elementene i hver restklasse betraktes som et element i en ny struktur. Produktet mellom to restklasser aH og bH kan da formelt skrives som
og er en kombinasjon av restklasser som gir dem en gruppestruktur. Den kalles faktorgruppen G over H og betegnes som G/H. Restklassen som består av elementene i den normale undergruppen H, er enhetslementet i denne faktorgruppen. På samme måte har elementet aH en invers som er restklassen Ha−1.
Det er viktig at denne binæroperasjonen mellom restklasser er entydig og uavhengig av hvilke representanter i hver slik klasse man velger å benytte. Velger man for eksempel å benytte elementet h1 i H for restklassen aH og tilsvarende h2 for bH, vil produktet (aH)(bH) = (ab)H tilsvare multiplikasjonen
Her er det avgjørende at H er en invariant undergruppe slik at man kan skrive h1b = b h3 hvor også h3 tilhører denne undergruppen. Hvis n er orden til G og m den til H, så har G/H orden n/m. Faktorgruppen har derfor en orden som er lik undergruppens indeks i modergruppen.
Faktorgrupper ble først oppdaget og benyttet av Évariste Galois da han fant kriteriene som måtte oppfylles for å kunne løse femtegradsligningen og andre  polynomligninger av høyere rad ved algebraiske metoder. De har en meget viktig rolle i gruppeteori og mer generelt i moderne matematikk.
Noen eksempel
Heltallene Z danner en uendelig, diskret og abelsk gruppe under addisjon. På samme måte utgjør også delmengden nZ en uendelig undergruppe der n er et naturlig tall. Dette utgjør også en normal undergruppe da modergruppen Z er abelsk. Man kan nå dele alle heltallene opp i n restklasser hvor to og to restplasser kan kombineres ved addisjon. For eksempel, når n = 3 får man de tre restklassene 3Z, 3Z + 1 og 3Z + 2, mens klassen 3Z + 3 er den samme som 3Z. Som representanter for disse tre restklassene kan man benytte tallene 0, 1 og 2. De utgjør elementene i faktorgruppen Z/3Z som derfor har orden 3. Deres kombinasjon skjer ved modulær addisjon, det vil si i dette tilfellet modulo 3. Den inverse til elementet 1 er 2 og omvendt.
Zn = Z/nZ er alltid en syklisk gruppe der elementene kombineres ved modulær addisjon og enhetselementet er restklassen som inneholder 0. Men samtidig utgjør disse restklassene en matematisk ring hvor man også kan kombinere elementene ved modulær multiplikasjon. I det spesielle tilfellet at n er et primtall p, har da hvert element i ringen Z/pZ bortsett fra restklassen som inneholder 0, også en multiplikativ invers. Disse p - 1 restklassene danner dermed en abelsk gruppe under multiplikasjon som vanligvis angis ved (Z/pZ)× eller Z×p. Den inngår i ringen Zp = Z/pZ som da utgjør en endelig tallkropp som også kalles for en Galois-kropp og betegnes med Fp eller GF(p).
Homomorf avbildning
Elementene i en faktorgruppen G/H er restklasser som generelt inneholder flere element av modergruppen G. Hvert element i G blir dermed knyttet til en bestemt restklasse, det vil si til et element i faktorgruppen. Dette er derfor i alminnelighet en homomorfisk avbildning fra G til H.
På lignende måte kan en gruppe G avbildes homomorft på en annen gruppe G' . Det finnes da en funksjon φ som for hvert element g i G gir et element g'  i G'  slik at g'  = φ(g). Det homomorfe bildet av G i G'  kan da skrives som φ(G) eller Im φ der forkortelsen Im står for det engelske ordet Image.
Et enkelt eksempel er avbildningen fra heltallene Z = G til tierpotensene G'  = {.., 10−2, 10−1, 1, 101, 102, ... }. Disse utgjør en abelsk gruppe under vanlig multiplikasjon med 1 som enhetselement. Avbildningen φ(n) = 10n der enhetselementet i G avbildes på  enhetselementet e'  = 1 i G'  slik at 10n + m = 10n10m. Siden hvert element i G'  er bildet av kun ett element i G, er dette en isomorfi.
Ved konjugasjon avbildes en gruppe G på seg selv. Dette kalles også en indre automorfisme. For et visst element x i gruppen, er denne avbildingen definert ved at
Da er φx(g1g2) = x(g1g2)x -1 = xg1x -1xg2x -1 = φx(g1)φx(g2) som viser at φx gir en isomorf avbildning av gruppen G. Når en normal undergruppe kalles for en invariant undergruppe, er det fordi den er invariant under konjugasjon med alle andre elementer i gruppen.
Kjernen til homomorfien
Definisjonen av en homomorfi sier at den må oppfylle φ(ab) = φ(a)φ(b) der a og b er gruppeelement i G. Den inneholder ett eller flere element som blir avbildet på enhetselementet e'  i G' . Mengden N av slike element utgjør en undergruppe i G som kalles avbildningens kjerne. Det skrives som N = Ker φ der forkortelsen Ker kommer fra det tyske ordet Kern for kjerne. At det er en undergruppe, vises ved å kombinere to element a og b som begge ligger i kjernen N. Da er bildet av deres produktet φ(ab) = e' ⋅e'  = e'  slik at det også ligger i kjernen.
Kjernen N er også en invariant undergruppe. Det følger fra å betrakte et element a i N og et vilkårlig element g i G. Da blir
Da elementet a kunne være hvilket som helst element i N, har man derfor generelt at g N g -1 = N som viser at kjernen er invariant. Bildet av avbildningen φ er derfor faktorgruppen H = G/N. Mer abstrakt kan det skrives som
som eksplisitt uttrykker at kjernen til avbildningen er en normal undergruppe. Dette resultatet kalles vanligvis for den fundamentale setningen for homomorfier.
Oppløsbare grupper
Studiet av matematiske strukturer består ofte å dele de opp i sine enkelte bestanddeler. På den måten kan et heltall faktoriseres i enkelte primtall og et polynom skrives som et produkt av irreduktible polynom av lavere grad. En lignende oppdeling av en gruppe kan også gjøres.
En gruppe som ikke inneholder noen invariante undergrupper, kan ikke avbildes på en faktorgruppe og dermed gis en finere struktur i dens oppbygning. Dette sies da å være en enkel gruppe som tilsvarer et primtall blant heltallene. Et eksempel er en syklisk gruppe Zp  hvis orden p er et primtall.
Hvis en gruppe G ikke er enkel, har den en invariant undergruppe H. Man kan derav danne faktorgruppen G/H og får kjeden G ⊃ H ⊃ H0 hvor gruppen H0 består bare av enhetselementet e. Denne oppdelingen kan gjøres finere når H også inneholder en invariant undergruppe. Man får dermed en lengre kjede
hvor Hk-1 er en normal undergruppe i Hk. Gruppen G sies å være oppløsbar når alle faktorgruppene Hk/Hk-1 er abelske.
Et enkelt eksempel kan vises for den sykliske gruppen Z12. Den har Z6 som en invariant undergruppe, og man kan danne kjeden
hvor Z1 bare består av enhetselementet. De tilsvarende faktorgruppene har dermed orden 2, 2 og 3 som alle er oddetall og er derfor enkle grupper. Gruppen Z12 er derfor oppløsbar.
Begrepet oppløsbar i denne sammenhengen går tilbake til Galois som viste at hver polynomligning kan tilordnes en matematisk Galois-gruppe. Når denne er oppløsbar på denne måten, er den tilsvarende ligningen algebraisk løsbar. Da Galois-gruppen for polynom med grad n ≥ 5 i alminnelighet er permutasjonsgruppen Sn  som ikke er oppløsbar, vil femtegradsligningen og andre polynomligninger av høyere grad ikke være generelt løsbare.
Direkte produkt
Fra to grupper G1  og G2  kan man danne en større gruppe som man kaller det direkte produktet av de to gruppene. Hvert element i denne er definert som hvor g1  tilhører G1  og  g2  tilhører G2 . Det direkte produktet sies derfor noen ganger å være kartesisk da det har samme form som de kartesiske koordinatene (x, y) for et punkt i planet som formelt består av mengden R ⊗ R med par av reelle tall.
Hvis de to gruppene har enhetselement e1  og e2, er enhetselementet i produktgruppen .To element g og g'  er definert å kombinere ved regelen
som gir et nytt element i produktgruppen. Elementet har som invers
slik at g g−1 = (e1, e2) = e. Dermed oppfyller de tre kravene til å være en gruppe.
Når G1  inneholder n1  element og G2  inneholder n2 , vil produktgruppen inneholde n1⋅n2  element. Det er derfor dens orden. Det direkte produktet kan utvides på tilsvarende måte slik at det kombinerer et vilkårlig antall grupper.
Eksempel
Den sykliske gruppen Z2 består av elementene {0, 1} som kombineres ved addisjon modulo 2, mens Z3 består av elementene {0, 1, 2} som kombineres på samme måte modulo 3. Produktet Z2 ⊗ Z3  består da av de seks elementene {(0, 0), (0, 1), (0, 2), (1, 0), (1, 1), (1, 2)}. Ved direkte utregning kan man nå vise at denne nye gruppen også er syklisk. Den kan for eksempel genereres av elementet (1,1). Da er (1,1)2 = (0, 2), (1,1)3 = (1, 0) og så videre til (1,1)6 = (0, 0). Det direkte produktet er derfor den sykliske gruppen < (1,1) > som er isomorf med Z6 = Z2 ⊗ Z3 .
I alminnelighet er isomorfien Zm ⊗ Zn  = Zmn  bare gyldig når m og n er relativt primiske som 2 og 3 er. For eksempel består Z2 ⊗ Z2  av de fire elementene {(0, 0), (0, 1), (1, 0), (1, 1)}. De kan ikke genereres av et enkelt element og utgjør derfor ikke en syklisk gruppe. Men de to elementene og  gjør det da r 2 = s 2 = (0, 0) = e  og. Dette definerer den dihedrale gruppen D2 som er isomorf med Kleins firergruppe slik at den kan skrives som V4 = Z2 ⊗ Z2.
Dette siste resultatet kan generaliseres til det tilfellet at en gruppe G inneholder to undergrupper H1  og H2  hvis element kommuterer med hverandre og som kun har enhetselementet til G felles. Hvis alle elementene i G da kan skrives som H1 ⊗ H2 , sier man at direkteproduktet er internt  da det involverer undergrupper i samme gruppe.
Permutasjonsgrupper
Den detaljerte virkning av hvert gruppelement blir vanligvis fremstilt ved en notasjon med to linjer som går tilbake til Cauchy. I øverste linje inngår den opprinnelige rekkefølgen og i den underliggende linje skrives den permuterte rekkefølgen. Med for eksempel de fire tallene {1, 2, 3, 4} vil et typisk gruppeelement da skrives som
som beskriver transformasjonen 1 → σ(1) = 4, 2 → σ(2) = 1, 3 → σ(3) = 3 og 4 → σ(4) = 2. Tallet 3 forblir på sin plass, mens 1 → 4 → 2 → 1 på en syklisk måte. Denne permutasjonen kan derfor skrives som en sykel σ = (1, 4, 2) da man ofte ignorerer 1-sykler som (3) siden de ikke betyr noen forandring. Hver permutasjon kan på denne måten skrives som et produkt av sykler.
Kombinasjonsregler
En permutasjon σ etterfulgt av en permutasjon τ kan man skrive som τ σ når den virker på objektene som antas å befinne seg på høyre side. For eksempel med fire objekt der τ er gitt ved sykelen τ = (1, 2, 3, 4) og σ = (1, 4, 2), vil effekten av produktet τ σ være at 1 → 4 fra σ hvor 4 → 1 fra τ. Skrives dette som 1 → 4 → 1, får man videre på samme måte at 2 → 1 → 2, 3 → 4 → 3 og 4 → 2 → 3. Tallene 1 og 2 forblir derfor uforandret, mens 3 og 4 byttes om. Dermed har man at τ σ = (1, 2, 3, 4)(1, 4, 2) = (3, 4).
Ved å bruke den mer fullstendige notasjonen kommer man frem til samme resultat ved å benytte at
når den øverste linjen i τ  forkortes mot den nederste linjen i σ. På denne formen ser man eksplisitt at 1 og 2 forblir på plass, mens 3 og 4 byttes om.
Cauchy-symbolet for det inverse elementet σ -1 til en permutasjon σ som må oppfylle betingelsen σ σ -1 = ε, finnes ved å bytte om øverste og nederste linje i symbolet for σ. Hvis dette gruppeelementet er som over, har man derfor at
Uttrykt ved sykler er derfor (1, 4, 2) -1 = (2, 4, 1). Dette er et eksempel på et mer generelt resultat som sier at den inverse av en sykel er elementene i sykelen tatt i motsatt rekkefølge.